จิวยี่ - วิกิพีเดีย

# จิวยี่

### จากวิกิพีเดีย สารานุกรมเสรี

จิวยี่

จิวยี่ หรือ โจวยู่ (Zhou Yu) (ค.ศ. 175-210) ชื่อรอง กงจิ๋น แม่ทัพคนสำคัญของง่อก๊ก ขุนพลผู้ปราดเปรื่องและเป็นคู่ปรับคนสำคัญของขงเบ้ง

จิวยี่ เป็นชาวเมือง ลู่เจียนซู เกิดในครอบครัวขุนนางเก่า มีลักษณะเป็นบุรุษรูปงาม หน้าขาว เมื่อวัยเด็กได้เรียนรู้วิชาอย่างแตกฉานทั้งการทหาร และศิลปะแขนงต่าง ๆ โดยจิวยี่เป็นผู้ชำนาญทางดนตรี กล่าวกันว่า ถ้าใครดีดพิณผิดแม้นิดเดียว ใครต่อใครจับไม่ได้ แต่จิวยี่สามารถจับได้ จิวยี่เป็นผู้มีนิสัยโอบอ้อม มีน้ำใจต่อเพื่อนฝูง ดังนี้ จึงมีผู้ที่เคารพนับถือเป็นมิตรสหายมากมาย

จิวยี่ คบหาเป็นเพื่อนกับซุนเซ็กมาแต่ยังเล็ก เมื่อซุนเซ็กสร้างเมืองกังตั๋งจนรุ่งเรือง จิวยี่มีส่วนในการสร้างความสำเร็จนั้นด้วย และทั้งคู่ก็มีสถานะเป็นคู่เขยกัน โดยที่ภรรยาของทั้งคู่ คือ นาง 2 เกี้ยวแห่งเมืองกังตั๋ง ภรรยาของซุนเซ็ก คือ ไต้เกี้ยวพี่สาวของเสียวเกี้ยว ซึ่งเป็นภรรยาของจิวยี่ เมื่อเซ็กซุนสิ้นลง ได้ฝากฝังเมืองกังตั๋งและซุนกวน น้องชายไว้กับจิวยี่ด้วย

จิวยี่ มีความภักดีต่อตระกูลซุนมาก เพราะถือว่าตระกูลซุนมีบุญคุณต่อตนและครอบครัวมาตลอด เขารับใช้ตระกูลซุนด้วยความซื่อสัตย์และสามารถอย่างถึงที่สุด จิวยี่ ได้รับตำแหน่งเป็นแม่ทัพใหญ่แห่งง่อก๊ก เมื่ออายุได้เพียง 26 เมื่อขงเบ้ง มาอยู่ที่เมืองกังตั๋งเพื่อร่วมกันรับมือกับทัพวุยก๊กของโจโฉ แม้ทั้ง 2 ฝ่าย จะร่วมมือกัน แต่จิวยี่ก็ไม่ไว้วางใจขงเบ้ง เพราะเกรงว่าขงเบ้งต่อไปจะเป็นภัยแก่ง่อก๊ก จึงหาทางกำจัดขงเบ้งอยู่เสมอ ๆ แต่ขงเบ้งก็ล่วงรู้ก่อน และทำลายแผนการเหล่านี้ไว้ได้ทุกครั้ง สร้างความแค้นใจให้จิวยี่ยิ่งนัก

จิวยี่ สิ้นชีพเมื่ออายุได้เพียง 36 ปี ระหว่างยกทัพบุกเมืองปาเหล็ง ด้วยอาการโลหิตเป็นพิษจากลูกธนู ประกอบกับความแค้นใจที่มีต่อขงเบ้ง จึงกระอักเลือดตาย ก่อนสิ้น จิวยี่ได้รำพันออกมาว่า " เมื่อฟ้าส่งข้ามาเกิดแล้ว เหตุไฉนถึงส่งขงเบ้งมาเกิดด้วย "

ดึงข้อมูลจาก "http://th.wikipedia.org../../../%E0%B8%88/%E0%B8%B4/%E0%B8%A7/%E0%B8%88%E0%B8%B4%E0%B8%A7%E0%B8%A2%E0%B8%B5%E0%B9%88.html".

หมวดหมู่: สามก๊ก

##### Views

- บทความ
- อภิปราย
- รุ่นปัจจุบัน

##### ค้นหา